Sūtraen om å krysse det ubegrensede store lyset

**Sūtraen om å krysse det ubegrensede store lyset** er en av syv bevarte kinesiske oversettelser av prajñāpāramitāsūtraen i 8 000 vers. Oversettelsen ble foretatt av Zhī Qiān (支謙) i året 225 e.Kr. Oversettelsen fant sted  under kong Sūn Quán (孫權) i provinsen Liángzhōu (涼州) i kongedømmet Wú (呉) under de tre rikers tid.

Oversettelsen bestod av 6 bokruller og inneholder 30 kapitler. I skriftsamlingen Taishō shinshū daizōkyō (大正新脩大藏經) befinner teksten seg i seksjon 3, *Hannya-bu* (般若部), bind 8 som tekst nr 225.

Liksom den første oversettelsen til Lokakṣema reflekterer ikke teksten senere mahāyāna-tenkning. Det grunnleggende temaet er bodhisattvaen som vekker det uforlignelige sinnet av opplysning, og ikke returnerer. Alt er basert på en kontekst av tomhet (*[[śūnyatā]]*).

## Plassering i den kinesiske buddhistiske kanon
I bokformen av Tripiṭaka Koreana befinner den seg i bind 5 som tekst nr K 9. I den xylografiske utgaven fra 1236–1251 som oppbevares i tempelet Haeinsa (해인사) befinner den seg i bind 1046, etui 70 (潛), og ble gravert i årene 1238-1239 e.Kr. I den fotografisk gjengivelsen *Koryŏ taejanggyŏng* (KDJK) som ble publisert av Dongguk University i 1976, befinner den seg i bind 5, sidene 897-942. I *Han'gul-dae-jang-kyong* (HJDK) befinner den seg i bind 35. I *Bussho kaisetsu daijiten*, en katalog over østasiatiske buddhistiske tekster av Ono Gemmyo (1883–1939), som ble publisert mellom 1933 og 1936, befinner den seg i 7:498a.

I Taishō shinshū daizōkyō (大正新脩大藏經) befinner den seg i seksjon 3, *Hannya-bu* (般若部), bind 8, som tekst nr 225. I Zhōnghuá Dàzángjīng (大日本續藏經),  «Kinas skattkammer av buddhistiske tekster», som ble utgitt i Beijing i perioden 1984–1996, befinner den seg i bind 8, som tekst nr 9. I katalogen til Nanjo Bunyu (1849–1927)  fra 1883, *Dàmíng sānzáng shèngjiào mùlù* (大明三藏聖教目錄), er den tekst nr 8. Teksten er fraværende i Dainippon Zokuzōkyō  (大日本續藏經) eller **卍**.

## Kapitlene
Mens sanskrit-utgaven og den tibetanske oversettelsen av prajñāpāramitāsūtraen i 8 000 vers i Kangyur (Toh. 12) har 31 kapitler, har denne oversettelsen 30 kapitler:

## Tekstanalyser
I 1975 påpekte Lewis Lancaster at teksten manglet viktige begreper i den senere mahāyāna-buddhismen. Begreper som *dharmakaya*, *bhuta-koti* og *advaya* var fraværende. Både i den tibetanske versjonen og i senere kinesiske oversettelser er disse begrepene til stede. I tillegg forekommer flere taoistiske begreper som «opprinnelig ikke-væren» (本無, *běnwú*). Lancaster mente at oversettelsen ble foretatt langt tidligere enn da Zhī Qiān levde, og foreslo at oversetteren var Han-dynastiets An Shigao (d. 170 e.Kr.).

I 1985 inntok japaneren Katsuzaki Yugen  (勝崎裕彦) den stikk motsatte posisjon, og hevdet at Zhī Qiān virkelig var oversetteren.

I 2010 påpekte Jan Nattier at teksten kan ha vært en revisjon av oversettelsen til Lokakṣema, og ikke en ren oversettelse av Zhī Qiān. Flere begreper er oversatt på måter som er ganske utypisk i andre oversettelser av Zhī Qiān. Det gjelder begreper som *bhikṣu* (除饉(眾)) , *samādhi* (定), *upāsaka* (清信士), *bodhisattva* (闓士), *mahāsattva* (大士), *arhat* (無所著), *samyaksaṃbuddha* (正真道最正覺), *śrotaāpanna* (溝港), *pratyekabuddha* (緣一覺), *sarvajña* (一切知), *bhagavat* (天中天), *kulaputra* (善士), *punar aparaṃ* (復次) og *tat kasya hetoḥ* (何以故). Dette tyder på at Zhī Qiān reviderte en eldre oversettelse, og ikke produserte en ny. De utypiske avvikene gjelder spesielt i første kapittel.

## Fotnoter


## Referanser




## Litteratur
*
*
*
*
*
*
*
* 
* 
* 
* 
* 
*